Det danske retssystem for unge er under debat i denne tid. Der foreslås nedsættelse af den kriminelle lavalder samt særlige ungdomsdomstole og dommere. Vi er enige i, at det danske retssystem er både dyrt og ineffektivt.

Vi vil dog gerne fremhæve, at for os er det måden, vi takler de unge på, som der er noget galt med. Vi tror, at det kan gøres bedre. Her er et bud.

I Nordirland har man siden 2003 valgt at give alle unge mellem 10 og 18 år, der vedkender sig at have begået en kriminel handling, en mulighed for at reparere den skade, de har forvoldt.